PATVIRTINTA

Kauno suaugusiųjų mokymo centro

direktoriaus 2018 m. rugpjūčio 31 d.

įsakymu Nr. V-93

# KAUNO SUAUGUSIŲJŲ IR JAUNIMO MOKYMO CENTRO 2018-2020 METŲ KORUPCIJOS PREVENCIJOS PROGRAMA IR KORUPCIJOS PREVENCIJOS PRIEMONIŲ PLANAS

**I SKYRIUS**

**BENDROSIOS NUOSTATOS**

1. Kauno suaugusiųjų ir jaunimo centro (toliau – Centras) 2018-2020 metų korupcijos prevencijos programos (toliau – Programa) paskirtis – užtikrinti ilgalaikę, veiksmingą ir kryptingą korupcijos prevenciją ir kontrolę įstaigoje.
2. Programa parengta vadovaujantis Lietuvos Respublikos Seimo 2015 m. kovo 10 d. nutarimu Nr. XII-1537 patvirtintu Lietuvos Respublikos korupcijos prevencijos įstatymu, 2002 m. gegužės 28 d. Lietuvos Respublikos korupcijos prevencijos įstatymu Nr. IX-904.
3. Pagrindinės programoje vartojamos sąvokos, kurios atitinka teisės aktuose apibrėžtas sąvokas:
   1. korupcinio pobūdžio nusikalstamos veikos – kyšininkavimas, papirkimas, darbo drausmės nusižengimas, reikalaujant turtinės ar kitokios naudos, viršinat įgaliojimus ar kita nusikalstama veika: dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą;
   2. korupcijos prevencija – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.
4. Programa grindžiama teisės aktuose nustatytomis korupcijos prevencijos priemonėmis, antikorupciniu švietimu ir informavimu.

**II SKYRIUS**

# SITUACIJOS ANALIZĖ

1. Centras savo veikloje vadovaujasi Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, Biudžetinių įstaigų įstatymais, Kauno miesto savivaldybės tarybos sprendimais, Kauno miesto mero potvarkiais, Kauno miesto savivaldybės administracijos direktoriaus įsakymais, Kauno miesto savivaldybės Švietimo skyriaus vedėjo įsakymais, Centro nuostatais ir Centro darbo tvarkos taisyklėmis.
2. Direktoriaus įsakymu paskirtas asmuo atsakingas už korupcijos prevenciją ir jos kontrolę.
3. Centro internetinėje svetainėje skelbiami: darbo užmokestis, vadovo ataskaita, finansų ataskaitų rinkiniai.
4. Viešieji pirkimai vykdomi vadovaujantis Lietuvos Respublikos Viešųjų pirkimų įstatymu bei patvirtintomis Centro viešųjų pirkimų organizavimo ir vidaus kontrolės taisyklėmis. Centro interneto svetainėje skelbiama metų pirkimų suvestinė, metų viešųjų pirkimų ataskaita.
5. Centro direktorius kasmet atsiskaito už įstaigos ūkinę-finansinę veiklą Centro tarybai. Centro bendruomenė kasmet informuojama apie lėšų panaudojimą.
6. Centro vadovai kiekvienais metais teikia privačių interesų deklaracijas.
7. Antikorupcinio švietimo temos integruojamos į istorijos ir pilietiškumo pagrindų pamokas.
8. Centras išduoda mokymosi baigimo pažymėjimus Lietuvos Respublikos švietimo ir mokslo ministro nustatyta tvarka. Mokymosi baigimo pažymėjimai yra griežtos atskaitomybės dokumentai.

**III SKYRIUS**

# PROGRAMOS TIKSLAI IR UŽDAVINIAI

1. Programos tikslai:
   1. ugdyti antikorupcines nuostatas, didinti teisinį sąmoningumą;
   2. mažinti sąlygas korupcijai pasireikšti Centre ir jas šalinti.
   3. užtikrinti skaidrią veiklą Centre;
2. Programos uždaviniai:
   1. vykdyti antikorupcinio švietimo sklaidą Centre;
   2. užtikrinti numatytų priemonių plano administravimą ir įgyvendinimą;
   3. didinti antikorupcinio švietimo sklaidą Centre;
   4. vykdyti akcijas, renginius, seminarus korupcijos prevencijos temomis.

**IV SKYRIUS**

**KORUPCIJOS PREVENCIJOS PRINCIPAI**

1. Korupcijos prevencija įgyvendinama vadovaujantis šiais principais:
   1. Teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų.
   2. Visuotino privalumo – korupcijos prevencijos subjektais gali būti visis asmenys.
   3. Sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**V SKYRIUS**

**SIEKIAMI REZULTATAI IR VERTINIMO KRITERIJAI**

1. Siekiami rezultatai:
   1. didinti nepakantumą korupcijai;
   2. gerinti korupcijos prevencijos organizavimą Centre;
   3. didinti visuomenės pasitikėjimą Centru;
   4. mažinti tikimybę korupcijai pasireikšti.
2. Programos rezultatyvumas nustatomas vadovaujantis kiekybės ir kokybės rodikliais:
   1. įvykdytų programos įgyvendinimo plano priemonių skaičius;
   2. atliktų korupcijos pasireiškimo tikimybės vertinimo skaičius;
   3. asmenų, pranešusių apie korupcijos pobūdžio teisės pažeidimus, skaičiaus pokytis;
   4. oficialių pranešimų apie įtariamus pažeidimus ir ištirtų pažeidimų santykis;
   5. organizuotų seminarų, mokymų ir dalyvavusių juose asmenų skaičius.
3. Kiekviena Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

**VI SKYRIUS**

**PROGRAMOS ADMINISTRAVIMAS**

1. Už Programos vykdymą ir jos kontrolę atsako direktorius ir direktoriaus įsakymu paskirtas atsakingas asmuo.
2. Už Programos priemonių įgyvendinimą atsako priemonių plane nurodyti vykdytojai.
3. Centro prevencijos programą tvirtina Centro direktorius.

**VII SKYRIUS**

**BAIGIAMOSIOS NUOSTATOS**

1. Programa įsigalioja nuo Programos sudarymo datos.
2. Programa įgyvendinama pagal Programos įgyvendinimo priemonių planą.
3. Programa įgyvendina atsakingi Programos plane nurodyti vykdytojai.
4. Programa skelbiama Centro internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KAUNO SUAUGUSIŲJŲ IR JAUNIMO MOKYMO CENTRO KORUPCIJOS PREVENCIJOS PRIEMONIŲ PLANAS 2018–2020 M.**

|  |  |  |  |
| --- | --- | --- | --- |
| **Eil.**  **Nr.** | **Priemonės** | **Vykdymo laikas** | **Atsakingas asmuo** |
| 1. | Skelbti centro internetinėje svetainėje korupcijos prevencijos programą ir jos priemonių įgyvendinimo planą | 2018–2020 m. | Direktorius |
| 2. | Teikti privačių interesantų deklaracijas | Kiekvienais metais | Direktorius,  Direktoriaus pavaduotojas ugdymui |
| 3. | Dalyvauti seminaruose, mokymuose korupcijos prevencijos ir kontrolės klausimais | Kiekvienais metais | Centro administracija, asmuo, atsakingas už korupcijos prevenciją, mokytojai ir kiti darbuotojai |
| 4. | Užtikrinti skaidrų PUPP ir Brandos egzaminų vykdymą, mokinių pasiekimų vertinimą | Kiekvienais metais | Direktoriaus pavaduotojas ugdymui |
| 5. | Informuoti Centro bendruomenę apie įstaigos finansinę ir ūkinę veiklą | Kiekvienais metais | Direktorius, Direktoriaus pavaduotojas ūkio reikalams |
| 6. | Antikorupcinio švietimo temas integruoti į istorijos ir pilietiškumo pagrindų pamokas | Kiekvienais mokslo metais | Istorijos mokytojas |
| 7. | Organizuoti Tarptautinės antikorupcijos dienos renginius Centre | Kiekvienais mokslo metais | Istorijos mokytojas |
| 8. | Tirti skundus, pranešimus dėl korupcijos pobūdžio veikų | Pagal poreikį | Direktorius |
| 9. | Skelbti finansines ataskaitas Centro internetinėje svetainėje | Kas ketvirtį | Direktorius |
| 10. | Teisės aktų nustatyta tvarka užtikrinti viešųjų pirkimų skaidrumą | Nuolat | Darbuotojas, atsakingas už viešuosius pirkimus |
| 11. | Vykdyti viešuosius pirkimus per elektronines sistemas | Pagal poreikį | Darbuotojas, atsakingas už viešuosius pirkimus |
| 12. | Sudaryti sąlygas įstaigos darbuotojams, kitiems piliečiams pranešti įstaigos administracijai apie galimas korupcinio pobūdžio apraiškas, siekiant jų išvengti | Nuolat | Direktorius |